Gardiner (Oregon)

Gardiner az Amerikai Egyesült Államok északnyugati részén, Oregon állam Douglas megyéjében, az Umpqua folyó közelében, Reedsporttal átellenben elhelyezkedő statisztikai település A 2010. évi népszámláláskor 248 lakosa volt. Területe 1,5 km², melynek 100%-a szárazföld. A helyiség szinte teljes egészét magában foglalja a Gardiner történelmi negyed, amely 1994-ben bekerült a Történelmi Helyek Nemzeti Jegyzékébe. Történet A település nevét Gardiner kereskedőről kapta, akinek „Bostonian” hajója 1850. október 1-jén az Umpqua folyó torkolatánál hajótörést szenvedett. Gardiner a folyó mentén kívánt kereskedni; a roncsból kimentett árukat a mai település helyszínén tárolta. Az áruforgalmat elősegítendő számos gőzhajó épült. 1851-ben itt lett az Umpqua vámkerület székhelye, valamint ugyanezen évben Gardiners City néven létrejött a postahivatal; a név később Gardiner Cityre, majd Gardinerre változott. 1954-ben a régóta a helyiségben működő fafeldolgozót kiegészítendő egy furnérüzemet indítottak. Gardinerben volt az International Paper első nyugati parti papírgyára; az 1963 és 1999 között működő vállalkozás a déli oregoni partvidék egyik legnagyobb foglalkoztatója volt. Az üzemet 2006-ban lerombolták. East Gardiner Junction és a papírgyár között a szállítást egykor a Longview, Portland & Northern Railroad vonataival végezték. Éghajlat A település éghajlata a Köppen-skála szerint mediterrán (Csb-vel jelölve). A legcsapadékosabb hónap november, a legszárazabb időszak pedig a július–augusztus. A legmelegebb hónap augusztus, a leghidegebb pedig december. Népesség A 2010-es népszámláláskor 248 lakója, 119 háztartása és 63 családja volt. A népsűrűség 165,3 fő/km2. A lakóegységek száma 153, sűrűségük 102 db/km2. A lakosok 91,5%-a fehér, 0,8%-a afroamerikai, 3,2%-a indián, 1,6%-a ázsiai, 0,4%-a egyéb, 2,4%-a pedig kettő vagy több etnikumú. A spanyol vagy latino származásúak aránya 4,4% (4,4% mexikói, ) A háztartások 26,1%-ában élt 18 évnél fiatalabb. 32,8% házas, 14,3% egyedülálló nő, 5,9% egyedülálló férfi, 47,1% pedig nem család. 35,3% egyedül élt; 15,1%-uk 65 éves vagy idősebb. Egy háztartásban átlagosan 2,08 személy élt; a családok átlagmérete 2,63 fő. A medián életkor 46,5 év volt. Lakóinak 23,4%-a 18 évesnél fiatalabb, 2,8% 18 és 24 év közötti, 20,1%-uk 25 és 44 év közötti, 30,4%-uk 45 és 64 év közötti, 22,2%-uk pedig 65 éves vagy idősebb. A lakosok 53,2%-a férfi, 46,8%-a pedig nő. Híres személyek Alan L. Hart – radiológus, TBC-kutató, író és költő William Bond „Bill” Warren – filmtörténész és -kritikus Kathryn Clarke – politikus Fordítás Ez a szócikk részben vagy egészben a Gardiner, Oregon című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek Georgina Durbin (2011. január 4.). "The Gardiner That Was" (angol nyelven). Douglas County Historical Society. 2013. szeptember 28. dátummal az eredeti címről archiválva. Hozzáférés: 2018. december 19. Jegyzetek További információk (angolul) A hely adatai Történelmi fotók a Salemi Közkönyvtár honlapján Fotók a Történelmi Helyek Nemzeti Jegyzékéből